

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo:** XXIX/2017

**Dňa:** 09.11.2017

**K bodu programu:** **č. 12**

**Názov materiálu: Plány práce Mestskej rady a Mestského zastupiteľstva v Starej Ľubovni na r. 2018**

**Materiál obsahuje**: Návrh uznesenia

Dôvodová správa

Plány práce

**Materiál predkladá:** PhDr. Ľuboš Tomko

primátor mesta

**Podpis: \_\_\_\_\_\_\_\_\_\_\_\_\_\_\_\_\_\_**

**Materiál vypracovala:** Helena Vojteková

referát mestského zastupiteľstva a mestskej rady

**Materiál p r e r o k o v a n ý**

* na rokovaní MsR 31.10.2017 – prijaté uznesenie č. 567:

Mestská rada v Starej Ľubovni po prerokovaní predloženého materiálu

**o d p o r ú č a MsZ**

prerokovať a schváliť Plány práce Mestskej rady a Mestského zastupiteľstva v Starej Ľubovni na r. 2018 v zmysle predloženého návrhu a s nasledovným návrhom predloženým na rokovaní MsR:

* do programu rokovania MsR a MsZ v októbri 2018 z a r a d i ť
* Návrh Plánu kontrolnej činnosti hlavného kontrolóra Mesta na I. polrok 2019;
* Návrh zmeny VZN č. 41 o miestnych daniach a miestnom poplatku za komunálne odpady a drobné stavebné odpady na území mesta;
* Návrh Rozvojového programu mesta, výstavby a údržby miestnych komunikácií na rok 2019;
* Návrh Programového rozpočtu Mesta Stará Ľubovňa, rozpočtových organizácií a príspevkovej organizácie VPS na rok 2019.

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

**s c h v a ľ u j e**

Plány práce Mestskej rady a Mestského zastupiteľstva v Starej Ľubovni na r. 2018 v zmysle predloženého návrhu.

**D ô v o d o v á s p r á v a**

Rokovania sú plánované nasledovne: mestská rada – utorok, mestské zastupiteľstvo – štvrtok v týždni nasledujúcom po termíne rokovania MsR.

V novembri 2018 sa uskutočnia voľby do obecných zastupiteľstiev. Z tohto dôvodu je posledné pracovné rokovanie MsZ naplánované na mesiac október.

Slávnostné rokovanie pri príležitosti udeľovania Ceny Mesta Stará Ľubovňa a Ceny primátora mesta Stará Ľubovňa za r. 2018 sa uskutoční už tradične 06.12. na sviatok patróna nášho mesta sv. Mikuláša. Toto rokovanie bude zároveň posledným rokovaním poslaneckého zboru zvoleného na volebné obdobie 2014 – 2018.

Ustanovujúce rokovanie novozvoleného mestského zastupiteľstva sa uskutoční v zmysle platnej legislatívy do 30 dní od vykonania volieb.

Pozn.:

1. Návrh Plánu kontrolnej činnosti hlavného kontrolóra Mesta na I. polrok 2019; Návrh zmeny VZN č. 41 o miestnych daniach a miestnom poplatku za komunálne odpady a drobné stavebné odpady na území mesta; Návrh Rozvojového programu mesta, výstavby a údržby miestnych komunikácií na rok 2019 a Návrh Programového rozpočtu Mesta Stará Ľubovňa, rozpočtových organizácií a príspevkovej organizácie VPS na rok 2019 navrhujeme prerokovať, na základe odporúčania v zmysle uznesenia č. 567 z rokovania MsR dňa 31.10.2017, na októbrovom zasadnutí MsR a MsZ (predložené plány práce zahŕňajú uvedené odporúčanie).
2. Správa o výchovno-vzdelávacej činnosti, jej výsledkoch a podmienkach škôl a školských zariadení v zriaďovateľskej pôsobnosti Mesta Stará Ľubovňa za školský rok 2017/2018 bude zaradená do programu pracovnej časti ustanovujúceho rokovania MsZ**.**
3. Navrhujeme zvážiť zmenu VZN č. 29 o Cene mesta a Cene primátora mesta – návrhy laureátov predkladať do 15. októbra,termín 31.10. nám už aj teraz nevyhovuje, lebo rokovania MsR sú plánované v skoršom termíne (pred 31.10.).

**ZÁKON č. 369/1990 Zb. o obecnom zriadení v znení neskorších zmien a doplnkov**

§ 12

**Rokovanie obecného zastupiteľstva**

(1) Obecné zastupiteľstvo zasadá podľa potreby, najmenej však raz za tri mesiace. Ak požiada o zvolanie zasadnutia obecného zastupiteľstva aspoň tretina poslancov, starosta zvolá zasadnutie obecného zastupiteľstva tak, aby sa uskutočnilo do 15 dní od doručenia žiadosti na jeho konanie. Ustanovujúce zasadnutie obecného zastupiteľstva zvolá starosta zvolený v predchádzajúcom volebnom období tak, aby sa uskutočnilo do 30 dní od vykonania volieb. Obecné zastupiteľstvo zasadá v obci, v ktorej bolo zvolené.

§ 14

**Obecná rada**

(3) Obecná rada je iniciatívnym, výkonným a kontrolným orgánom obecného zastupiteľstva. Plní úlohy podľa rozhodnutia obecného zastupiteľstva. Zároveň plní funkciu poradného orgánu starostu.

(4) Obecná rada sa schádza podľa potreby, najmenej raz za tri mesiace. Jej zasadnutie zvoláva a vedie starosta alebo zástupca starostu, ak tak neurobí starosta.