

**MESTSKÉ ZASTUPITEĽSTVO STARÁ ĽUBOVŇA**

**INTERPELÁCIA POSLANCOV**

**Interpelujúci poslanec: Mgr. Filip Lampart**

**Predložené na rokovaní MsZ:** 21.09.2017

**Predmet interpelácie:**

Overiť, či činnosť vykonávaná na p. č. 8270, LV 9457 je v súlade s ÚPN Mesta – paintballové ihrisko v obytnej zóne.

**Odpoveď:**

Pozemok CKN p. č. 8270 evidovaný na liste vlastníctva č. 9136 v k. ú. Stará Ľubovňa sa nachádza mimo zastavaného územia obce a je funkčne využiteľný ako nelesná zeleň.

V prípade ak by sa jednalo o pozemok CKN p. č. 6270 evidovaný na LV 9457 v k. ú. Stará Ľubovňa, pozemok je využiteľný na zástavbu RD, s rešpektovaním záväzných regulatívov, t. j. max. počet podlaží do 3. NP a max. zastavanosť na pozemku do 50%.

Paintball je obľúbená adrenalínová športová disciplína, ktorá spočíva vo vzájomnom súperení o porazenie súpera na bojovom ihrisku.

Umiestnením stavby a jej užívaním nesmie byť zaťažené okolie nad prípustnú mieru a ohrozovaná bezpečnosť a plynulosť prevádzky na priľahlých pozemných komunikáciách. Umiestnenie stavby musí zodpovedať urbanistickému a architektonickému charakteru prostredia a požiadavkám na zachovanie pohody bývania.

Vzhľadom k vyššie uvedenému paintbalové ihrisko je možné umiestniť v rámci plochy vymedzenej platným ÚPN mesta ako funkčné plochy športu. V obytnej zástavbe je prípustné umiestniť detské a multifunkčné ihriská, ktoré svojím užívaním nezaťažia okolie nad prípustnú mieru.

Stará Ľubovňa 20.10.2017

**Zodpovedná za vybavenie:** Ing. Anna Hrebíková, v. r.

samostatný odborný referent na odd. výstavby, ÚR a ŽP